text: Gamle legekammerater sammen igen
  13 august 2011 kl. 15.10
  De blev legekammerater i 1956, da de flyttede med deres forældre ind i de nye boligblokke på Broagervej i Kolding. Lørdag mødtes de igen.
  I 1956 blev Broagervej nummer 40 til 50 i Kolding bygget.
  To store karreer, som hver indeholdt en mængde børn, der i mellemtiden er blevet voksne. 
  De har ikke set hinanden siden dengang, men Anthon Kristensen fik ideen til at mødes, og spredte budskabet på det sociale netværk Facebook. 
  Hurtigt fik de gamle venner kontakt, og lørdag genså de sammen barndommens gade.
  